**57/2016.(II.25.) Kgy. sz. határozat**

1./ Szombathely Megyei Jogú Város Közgyűlése úgy döntött, hogy a Savaria Történelmi Karnevál Közhasznú Közalapítvánnyal

- a 8440/1 hrsz-ú, kivett park és történelmi témapark

- a 8440/2 hrsz-ú, kivett beépítetlen terület

- az Aréna u. 8. szám alatti, 6485 hrsz-ú, kivett lakóház, udvar, gazdasági épület

megnevezésű ingatlanok üzemeltetése vonatkozásában kötött együttműködési megállapodás kerüljön közös megegyezéssel megszüntetésre.

A Közgyűlés felhatalmazza a polgármestert, hogy a Savaria Történelmi Karnevál Közhasznú Közalapítvánnyal a megszüntető okiratot aláírja.

2./ A Közgyűlés felhatalmazza a polgármestert, hogy a nemzeti vagyonról szóló 2011. évi CXCVI. törvény, valamint a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet szabályai szerint az ingyenes használatról és vagyonkezelésről szóló szerződést

- a 8440/1 hrsz-ú, kivett park és történelmi témapark

- a 8440/2 hrsz-ú, kivett beépítetlen terület

- az Aréna u. 8. szám alatti, 6485 hrsz-ú, kivett lakóház, udvar, gazdasági épület megnevezésű ingatlanokra a SZOVA Zrt.-vel kösse meg.

3./ A Közgyűlés felkéri a SZOVA Zrt. vezérigazgatóját arra, hogy a 2./ pontban felsorolt ingatlanokat jelenleg használó szervezetekkel rezsimegosztással, egyebekben a jelenlegivel azonos feltételekkel kössön bérleti, illetve használati szerződéseket a vagyonkezelési szerződés megkötését követően.

4./ A Közgyűlés felkéri a SZOVA Zrt. vezérigazgatóját arra, hogy vagyonkezelőként a Közalapítvánnyal kössön ingyenes használatba-adási megállapodást a Történelmi Témaparkra, valamint az Aréna u. 8. szám alatti ingatlan Alapítvány által használt helyiségeire.

A használatba-adási megállapodásban kerüljön rendezésre a Savaria Történelmi Karneválhoz kapcsolódó speciális, ingyenes használat, amely kiterjed a Savaria Turizmus Nonprofit Kft. karneváli időszakra vonatkozó használati jogára is.

A használatba-adási megállapodásban kerüljön rögzítésre, hogy az Alapítvány a karneválon kívül évente legfeljebb 10 napra a Témaparkot városi célú ingyenes rendezvények lebonyolítására térítés mentesen biztosítja a tulajdonos önkormányzat részére.

5./ A Közgyűlés úgy határozott, hogy a Savaria Történelmi Karnevál Közhasznú Közalapítvánnyal a Szombathely, Thököly u. 38. szám alatti 623 m2 nagyságú területrészre kötött ingyenes használatba-adási megállapodást megszünteti, és Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet szabályai szerint a SZOVA Zrt. részére biztosít a továbbiakban ingyenes használatot.

A Közgyűlés felhatalmazza a polgármestert, hogy a Savaria Történelmi Karnevál Közhasznú Közalapítvánnyal a megszüntető okiratot, illetve a SZOVA Zrt.-vel az ingyenes használatba-adási megállapodást aláírja.

6./ A Közgyűlés felkéri a SZOVA Zrt. vezérigazgatóját, hogy a Vas Megyei Kormányhivatal Szombathelyi Járási Hivatala 2015. november 25-én kelt végzése alapján a balesetveszélyes kerítés jogszerűtlen állapotát szüntesse meg, és a korábban engedélyezett tervnek megfelelően az utcafronti kerítést alakítsa ki.

**Felelős:**  Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója

Csapláros Andrea, a Savaria Történelmi Karnevál Közhasznú Közalapítvány Kuratóriumának elnöke)

**Határidő:**  1-5. pont: 2016. március 31.

6. pont: 2016. május 30.